钦定古今图书集成/明伦汇编/氏族典/第189卷 > 萧俛
## 钦定古今图书集成/明伦汇编/氏族典/第189卷 > 萧俛

按《唐书萧瑀传》：“瑀从子钧，钧子瓘，瓘子嵩，嵩子华，华
子恒，恒子俛，字思谦。贞元中及进士第，又以贤良方
正对策异等，拜右拾遗。元和六年，召为翰林学士。凡
三年，进知制诰。会张仲方以李吉甫数调发疲天下，

中书侍郎、同中书门下平章事，进门下侍郎。令狐楚
罢执政，西川节度使王播赂权幸求宰相，俛劾播“纤
佞，不可污台宰”，帝不许。自请罢，冀有感悟，帝亦不省。
俄罢为尚书左仆射，用播为盐铁使。后卒相。俛自谓
辅政浅，固辞仆射，换吏部尚书。又避选事，徙兵部。移
病求分司，不许。授太子少保，为同州刺史，复以少保
分司东都。性简洁，以声利为污，疾邪太甚，孤特一概，
故轻去位无所藉。文宗即位，召授少师，称疾，力不拜，
乃还左仆射，许致仕。庄恪太子时，议选旧德保辅东
宫，复以少师召，坚辞，即迁太子太傅，优诏褒尚。开成
初，弟俶为楚州刺史，召见，帝曰：“俛，先帝贤宰相，筋力
未衰，可一来尔，善道朕意。”乃以诏书并绢三百，因俶
致之。俛终不起，以寿卒。